Parasaurolophus

Parasaurolophus (artosnyané "ring samping kadal jambul" manut ring Saurolophus) inggih punika genus dinosaurus hadrosaurid "bebek" sané maurip ring genah sané mangkin kawastanin Amerika Utara sisi kauh miwah minab Asia selami masa Kapur Akhir, kirang langkung 76,9-73,5 yuta warsa sané sampun lintang. Punika wantah herbivora sané ageng sané prasida ngantos lintangan saking 9 meter (30 kaki) miwah baatnyané lintangan saking 5 ton metrik (5,5 ton cendet), miwah prasida mamargi pinaka buron sané mabetis kalih miwah sané mabetis patpat. Tigang spesies sané sampun kauningin olih krama sami: P. walkeri (spesies jenis), P. tubicen, miwah P. cyrtocristatus sané jambulnyané cendet. Tiosan ring punika, spesies kaping pat, P. jiayinensis, sampun kaunggahang, yadiastun seringan kagenahang ring genus Charonosaurus sané mabinayan. Sisa-sisannyane kauningin saking Alberta, Meksiko Baru, miwah Utah, taler minab Heilongjiang yéning Charonosaurus sujatinnyané wantah pahan saking genus. Genus puniki kapertama katlatarang duk warsa 1922 olih William Parks saking tengkorak miwah atengah kerangka sané kapanggihin ring Alberta.

Pustaka
Kategori:Buron
Kategori:Dinosaurus